Leonas XIV

Leonas XIV (; orig. Robertas Fransis Prevostas; ; g. 1955 m. rugsėjo 14 d. Čikagoje, Ilinojuje, JAV) – 267-asis Romos katalikų bažnyčios popiežius, išrinktas 2025 m. gegužės 8 d. Pirmasis popiežius, kilęs iš JAV.Žvilgsnis į popiežių Leoną XIV: nuo misionieriaus gyvenimo iki skandalų. LRT. 2025-05-08. Nuoroda tikrinta 2025-05-27.

 Biografija 
Prevostas gimė Čikagoje italų, prancūzų ir ispanų kilmės šeimoje. 1977 m. baigė matematikos studijas Vilanovos universitete, o tais pačiais metais įstojo į augustinų ordiną. 1981 m. davė amžinuosius įžadus, o 1982 m. įšventintas kunigu.Leonas XIV. Visuotinė lietuvių enciklopedija. 2025-05-16. Nuoroda tikrinta 2025-05-18.

Toliau studijavo Katalikiškojoje teologinėje sąjungoje Čikagoje, o vėliau – popiežiškajame Šv. Tomo Akviniečio universitete Romoje, kur įgijo kanonų teisės licenciato ir daktaro laipsnius. Jo disertacija buvo skirta vietinio prioro vaidmeniui augustinų ordine.

1985 m. Prevostas buvo išsiųstas į Peru kaip misionierius. Ten jis dirbo įvairiose pareigose: buvo bendruomenės prioras, formacijos direktorius, teisminis vikaras ir profesorius. 1999 m. išrinktas Vidurio Vakarų augustinų provincijos prioru, o 2001 m. – viso pasaulio augustinų ordino generaliniu prioru, šias pareigas ėjo dvi kadencijas.

2014 m. popiežius Pranciškus paskyrė jį Čiklajo vyskupijos apaštaliniu administratoriumi, o 2015 m. – vyskupu. 2018 m. tapo Peru Vyskupų konferencijos antruoju viceprezidentu.

2023 m. sausio 30 d. Prevostas paskirtas Vyskupų dikasterijos prefektu ir Popiežiškosios Lotynų Amerikos komisijos pirmininku. Tų pačių metų rugsėjo 30 d. popiežius Pranciškus jį paskyrė kardinolu.Biography of Pope Leo XIV, born Robert Francis Prevost. Vatican News. 2025-05-08. Nuoroda tikrinta 2025-05-18.

2025 m. gegužės 8 d. išrinktas Romos katalikų bažnyčios popiežiumi.New Pope Robert Prevost, to be known as Pope Leo, appears on Vatican balcony. BBC. 2025-05-08. Nuoroda tikrinta 2025-05-27.

 Šaltiniai 

Kategorija:Popiežiai
Kategorija:JAV asmenybės
Kategorija:Peru asmenybės